Пасео де Агуас

Пасео де Агуас — шеталиште лоцирано во Жирон Мадера во округот Римак, Лима, Перу. Било изградено  помеѓу 1770 и 1776 година од страна на вицекралот Мануел де Амат и Жуние. Во негова близина се наоѓаат Аламеда де лос Дескалзос и коридата Ачо. Има колонијален дел од главниот лак и остатоци од страничниот ѕид што датирале уште  од 18 век, како и градини, фонтани, игри и водопади. Шеталиштето било реконструирано во 2014 година.

 Историја 
Шеталиштето првично било наречено Пасео де ла Карбона од страна на вицекралот Мануел де Амат и Јунјент, неговиот главен промотор. Проектот вклучувал водопад, кој бил моделиран според постоечка водна површина во Нарбон.

Сепак, соседите се спротивставиле на големиот проект поради можноста да снема вода за нивните посеви и лични потреби. Така, иако недовршено, делото било отворено во 1772 година. Уште од самиот почеток се појавиле проблеми со водоснабдувањето, кое што доаѓало преку канал.

Од средината на 19 век и неколку децении, на Пасео де Агуас работеле трамвајска станица и нејзините канцеларии.

 По 19 век 
Во 1938 година, сводовите биле обновени. Во 1950-тите, местото било запуштена општинска градина која била позната по тоа што таму се одржувал фестивалот Сан Хуан.

Во 2014 година, Општина Лима ги започнала градежните работи за реновирање. Во јули 2015 година, градоначалникот на Лима, Луис Кастањеда Лосио, објавил дека работите ќе бидат завршени во октомври 2015 година.

 Преглед 
Пасео де Агуас претставува булевар на Хирон Мадера. Поврзан бил преку улицата Хулгајок со Аламеда де лос Дескалзос и преку Аламеда де Бобос со арената за бикови Ачо, кои исто така биле вицекралски дела изградени во 18 век.

Шеталиштето имало поголем централен лак и низа од пониски лакови од двете страни, крунисани со низа окуларни височини и врвови.

 Во популарна култура 
Во својата книга „Перуански традиции“, Рикардо Палма запишал дека неговите современици измислиле мит дека Амат го изградил Пасео де Агуас „само за да ѝ се додворува на својата дама“, пејачката и глумица Микаела Вилегас. Во 1781 година, таа стекнала куќа сместена помеѓу Пасео и Аламеда де лос Дескалзос.
 Галерија 

 Поврзано 

 Парк де ла Ресерва

 Наводи 

Категорија:Врамена карта без назнака за OSM-однос на Википодатоците
Категорија:Перу
Категорија:Паркови во Перу